Document ID: /roh_data/filtered/Billingualer_Corpus_interleaved-de-rm.jsonl.gz/1107

This is a text translated from German to Rumantsch Grischun.
Phase der Rückäusserungen ist abgeschlossen

ARBEITEN AM KERNPROGRAMM WIEDER AUFGENOMMEN

Das Erziehungsdepartement Graubünden wertet nun die rund 650 Anregungen und Fragen zum "Kernprogramm Bündner Schule 2010" aus. Die eingegangenen Rückäusserungen und verschiedene Projekte auf Kantons- und Bundesebene werden die weitere Konkretisierung der Reformvorhaben als Ganzes prägen.

Seit Mitte März wertet das Erziehungsdepartement die Anregungen und die neuen Ideen zu den im "Kernprogramm Bündner Schule 2010" gebündelten Massnahmenbereichen aus. Dabei geht es nicht nur um die Frage, ob die Rückäusserungen grundsätzlich positiv oder negativ zum Kernprogramm ausgefallen sind. Es geht insbesondere um die Quintessenz, um die Kernaussagen der eingegangenen Rückäusserungen. Diese qualitative Analyse und Klassifizierung jeder einzelnen Rückäusserung dauert noch an. Insgesamt sind mehrere hundert Postkarten-Antworten, Fragebogen, Internet-Eingaben und individuelle Stellungnahmen beim Erziehungsdepartement eingegangen. Erst wenn diese Analyse abgeschlossen ist, können die verschiedenen Projekte innerhalb der vier priorisierten Vorhaben "Mehr Tiefe als Breite", "Integration", "Zwei Fremdsprachen auf der Primarschulstufe" und "Stärkung der Volksschul-Oberstufe" so weiter konkretisiert werden, dass sie den für die Entscheidung zuständigen Instanzen vorgelegt werden können.

Kernprogramm eng vernetzt

Bereits heute ist allerdings klar, dass das prioritäre Vorhaben "Stärkung der Volksschul-Oberstufe" vorrangig behandelt wird; es stehen nämlich auch wichtige Entscheide im Zusammenhang mit der Sanierung der Kantonsschule in Chur und mit der Vorgehensweise der Regierung zum Numerus Clausus an den Bündner Mittelschulen an. Bevor Entscheide zu diesem Vorhaben gefällt werden, sind nochmalige Gespräche mit Vertretern der privaten Mittelschulen geplant.

Derweil gehen die Arbeiten des Erziehungsdepartements für das priorisierte Vorhaben "Mehr Tiefe als Breite" parallel zum Projekt "HarmoS" der Schweizerischen Konferenz der kantonalen Erziehungsdirektoren (EDK) voran. Das von der EDK verabschiedete Programm zur interkantonalen Harmonisierung der Bildungsziele, -inhalte und -strukturen, sieht unter anderem einen obligatorischen Kindergarten vor sowie landesweit verbindliche Standards und einheitliche sprachregionale Lehrpläne.

Kernprogramm auf Effizienz bedacht

Das priorisierte Vorhaben "Integration" nimmt auch in dieser Phase weiter Rücksicht auf die Vorgaben des Bundesprojekts zur "Neugestaltung des Finanzausgleichs und der Aufgabenteilung zwischen Bund und Kantonen" NFA: der Ausgleich kantonaler Unterschiede und die Steigerung der Effizienz. Das Erziehungsdepartement hat zudem den Auftrag, bis Ende 2007 dem Parlament die Vorschläge für die Umsetzung des priorisierten Vorhabens "Zwei Fremdsprachen auf der Primarschulstufe" vorzulegen.

Die Basisinformationen zum "Kernprogramm Bündner Schule 2010" sowie zu den Projekten "HarmoS" und "NFA" können im Internet eingesehen werden: www.kernprogramm.gr.ch, www.edk.ch, www.nfa.ch.

Gremium: Erziehungs-, Kultur- und Umweltschutzdepartement

Quelle: dt Amt für Volksschule und Sport

Data: 12.04.2006

Concludida la fasa dals resuns

LAS LAVURS EN CONNEX CUN IL PROGRAM FUNDAMENTAL CUNTINUESCHAN

Il departament d'educaziun evaluescha ussa las radund 650 intimaziuns e dumondas en connex cul "program fundamental scola grischuna 2010". Ils resuns entrads e divers projects sin plaun chantunal e federal dan la tempra a la concretisaziun ventura als projects da refurma.

Dapi la mitad da mars analisescha e reflectescha il departament d'educaziun las intimaziuns e las novas ideas relativas als projects dal "program fundamental scola grischuna 2010". Latiers na vaja betg mo per la dumonda, sche las reacziuns sin il program fundamental èn generalmain positivas u negativas. I va en emprima lingia per la quintessenza, per las indicaziuns fundamentalas dals resuns. Questa analisa qualitativa e la classificaziun da mintga singul resun cuntinueschan actualmain. Totalmain ha il departament d'educaziun retschet plirs tschients da resuns sin cartinas, da questiunaris sco era dad opiniuns expressas sur l'internet e da posiziuns individualas. Pir cura che quest'analisa vegn ad esser finida san vegnir concretisads ils singuls intents entaifer ils projects prioritars "dapli produndadad che vastadad", "integraziun", "duas linguas estras en scola primara" e "rinforzament dal stgalim superriur da la scola populara" en tala maniera da pudair vegnir suttamess a las instanzas cumpetentas da prender ina decisiun.

Program fundamental entretschà stretgamain

Già oz esi dentant cler che il project prioritar "rinforzament dal stgalim superiur da la scola populara" vegn tractà cun prioritad; numnadamain en connex cun la sanaziun da la scola chantunala a Cuira e cun la moda e maniera che la regenza vul proceder en connex cun la dumonda dal numerus clausus en las scolas medias grischunas, èn pendentas diversas decisiuns importantas. Avant che trair decisiuns en connex cun quest project prioritar èn previs ulteriurs colloquis cun ils represchentants da la scolas medias privatas.

Intant progredeschan las lavurs dal departament d'educaziun en connex cun il project prioritar "dapli profundidad che vastadad" parallelamain al project "HarmoS" da la conferenza svizra dals directurs chantunals da l'educaziun publica (CDEP). Il program dal CDEP per armonsiar sin basa interchantunala las finamiras, ils cuntegns e las structuras da la furmaziun, prevesa tranter auter la scolina obligatoria sco era standards obligatoris per tut la Svizra e plans d'instrucziun linguistic-regiunals.

Program fundamental vul esser effizient

Il project prioritar "integraziun" prenda resguard era en questa fasa sin las indicaziuns dal project federal per la "gulivaziun da finanzas e da las incumbensas tranter la confederaziun ed ils chantuns" NGF: la gulivaziun da las differenzas tranter ils chantuns e l'augment da l'effizienza. Il departament d'educaziun ha ultra da quai l'incumbensa da suttametter al parlament fin la fin dal 2007 las propostas per la realisaziun dal project prioritar "duas linguas estras en scola primara".

Las infurmaziuns da basa davart il "program fundamental scola grischuna 2010" sco era davart ils projects "HarmoS" e "NGF" pon ins prender invista en l'internet: www.kernprogramm.gr.ch, www.edk.ch, www.nfa.ch.

Gremi: departament d'educaziun, cultura e protecziun da l'ambient

Funtauna: rg uffizi per la scola propulara ed il sport

Data: 12.04.2006